Source: https://www.ako-uctovat.sk/clanok.php?t=Kto-musi-podat-danove-priznanie-k-dani-z-nehnutelnosti-&idc=403
Timestamp: 2020-02-22 01:20:25+00:00
Document Index: 8463250

Matched Legal Cases: ['§ 7', '§ 11', '§ 15', '§ 8', '§ 12', '§ 16']

20. 01. 2020 | Michaela Vetráková
Termín na podanie daňového priznania k dani z nehnuteľnosti sa blíži. Na podanie priznania máte čas do konca januára 2020. Tento článok Vám zhrnie všetky dôležité informácie, ktoré potrebuje vedieť o dani z nehnuteľnosti.
Daň z nehnuteľností predstavuje miestnu daň, upravuje ju zákon č. 582/2004 Z. z., patrí sem:
Postup výpočtu dane:
stanovíme si základ dane (§ 7, § 11, § 15) a sadzbu dane (§ 8, § 12, § 16) podľa Zákona č. 582/2004 Z.z., avšak správca dane môže ročné sadzby dane zvýšiť/znížiť prostredníctvom všeobecne záväzného nariadenia, ktoré nájdeme na webových stránkach konkrétnej obce/mesta
daň z nehnuteľnosti = základ dane * ročná sadzba dane
Daňové priznanie k dani z nehnuteľnosti sa podávajú fyzické aj právnické osoby v prípade, že sa stanú novým vlastníkom, správcom, nájomcom alebo užívateľom nehnuteľnosti. Ak daňovník nadobudol nehnuteľnosť v priebehu roku 2019, rozhodujúci je pre neho stav v katastri nehnuteľnosti k 1.1. zdaňovacieho obdobia. Ak je jeho nehnuteňosť zapísaná v katastri k 1.1. daného roku, musí podať daňové priznanie do 31. januára na príslušnom mestskom alebo obecnom úrade. Existujú dva typy daňového priznania k dani z nehnuteľností, a to:
priznanie k dani z nehnuteľností (daňovník ho podáva pri prvom vzniku daňovej povinnosti),
čiastkové priznanie k dani z nehnuteľností (existujúci daňovník ho podáva, ak nastane nová skutočnosť, napr. nastane zmena výmery pozemku, zmena využitia stavby).
Správcom dane je obec, na území ktorej sa nehnuteľnosť nachádza. Daňové priznanie sa odovzdáva sa odovzdáva osobne na mestskom alebo obecnom úrade, môžeme ho zaslať aj poštou alebo elektronicky. Daňovník si v daňovom priznaní nevypočíta svoju daň z nehnuteľnosti, iba oznámi správcovi dane všetky potrebné údaje pre výpočet dane.
Ako podať daňové priznanie, ak sú 2 vlastníci nehnuteľnosti?
bezpodielové spoluvlastníctvo ako manželia = podáva sa 1 daňové priznanie
podielové spoluvlastníctvo = podáva sa 1 daňové priznanie (je potrebný písomný súhlas druhého vlastníka) alebo každý z vlastníkov si podá vlastné daňové priznanie za svoj spoluvlastnícky podiel
Ak nedošlo k ďalším zmenám, v ďalšom zdaňovacom období daňovník daňové priznanie k tej istej nehnuteľnosti už nepodáva, správca dane mu automaticky doručí rozhodnutie o vyrubenej dani. Daň sa platí na rok dopredu. Splatnosť dane je 15 dní odo dňa nadobudnutia právoplatnosti rozhodnutia, ktoré bolo daňovníkovi doručené od správcu dane. Toto rozhodnutie nadobúda právoplatnosť po uplynutí lehoty na podanie odvolania (lehota činí 30 dní).
Pred vyplnením daňového priznania si prečítajte metodické pokyny k dani z nehnuteľnosti.
Kalkulačka dane z motorových vozidiel za rok 2019
05. 01. 2020, Eva Mihalíková, Tomáš Vojta Kalkulačka dane z motorových vozidiel za rok 2019 (platené v roku 2020) vypočíta cestnú daň pre osobné a ostatné automobily... celý článok
Stránka vytlačená z url adresy: //www.ako-uctovat.sk/clanok.php?t=Kto-musi-podat-danove-priznanie-k-dani-z-nehnutelnosti-&idc=403